Otxate

OtxateEuskaltzaindia: Euskal Onomastikaren Datutegia. () Trebiñu konderriaren iparraldeko herri hustu bat da. Jendegabetuz joan zen, eta hutsik geratu zen XX. mendearen bigarren erdirako.

 Ekonomia 
Abeltzain eta nekazari herria izan zen beti. Bide nagusi baten ondoan egoteak ere bertako ekonomia suspertu zuen urte askoan.

 Demografia eta biztanleria 
Antonio Arroyo ikerlariak jasotako datuek diotenez, hauxe izan zen herriaren garapen demografikoa:https://web.archive.org/web/20150228011818/http://www.ochate.com/comoera.htm

 Otxateko biztanleria 1025  1522  1575  1752  1820  1850  1894  1925 40 32  16  22  51  26  40  3

 Historia 
Aurkitutako lehenengo aztarnak Brontze Arokoak dira (zeramika zatiak eta silex aztarnak. Estela erromatar bat ere aurkitu izan da.
Otxateren lehenengo erreferentzi historikoa, ordea, Donemiliagako monasterioko herrien zerrendan agertzen da, 1025 urtean; dokumentu horretan Gogate izenarekin aipatzen zaio. Herriak gorabehera handiak izan ditu. XIII. mendean, 1257an, Chochat izenarekin Aznar apezpikuak aipatu zuen. Ondoren badakigu bi mende abandonaturik egon zela, 1522. arte: urte horretan birpopulatu izan zen, orduan Otxate izenarekin aipatzen da. Herriak 1830. urtean populazio altuena izan zuen. Data horretatik aurrera populazio jaitsiera ematen da XIX. mendearen amaiera arte: urte haietan igoera txiki bat izan zuen. XX. mendean jende gehiena inguruko herrietara joan zen, bereziki Imirurira, harik eta Otxate hutsik gelditu arte.

 Artea 
Gaur egun elizaren San Migel dorrea besterik ez da gelditzen eta hau ere oso egoera txarrean; eliz horren ataria Uzkio herrian dago gaur egun. Ondoan XVI-XVII. mendeko Burgondoko baseliza zegoen, 1986an erreta; gaur egun aztarnak bertan ikus daitezkeen. Inguruan ere beste baselizaren aztarnak aurkitu dira, azken hau San Pedrori eskainita, eta IX-X. mendeko nekropoli bat.

 Fenomeno paranormalak 
1986an, Burgondo ondoan, estela erromatar bat aurkitu zen, egun Arabako Museo Arkeologikoan gordeta.
1982ko apirilean Gasteizko bankuko langile ohi batek, Prudencio Muguruza, artikulu bat idatzi zuen Otxateri buruz gai paranormalak hedatzen zituen aldizkari batean, Mundo Desconocido aldizkarian, alegia."Luces en la puerta secreta", Prudencio Muguruza. Sasi informazio horiek behin eta berriro errepikatu dira prentsan, inongo kritikarik gabe, ikus esaterako http://www.elmundo.es/elmundo/2012/12/30/castillayleon/1356894897.html Pertsona horren arabera, Otxate herri madarikatua omen zen: hainbat izurrite pairatu omen zituen biztanle guztiak desagertzeraino, eta psikofoniak, fenomeno paranormalak, bai eta OHE bat ere, behatu zirela defendatu zuen.Lorenzo Fernández Bueno: 99 lugares encantados donde pasar una noche en vela, 111-113 or. Izan ere, Antonio Arroyo idazleak azalpen horietako askoren oinarri eskasa erakutsi du.https://web.archive.org/web/20141010052943/http://www.ochate.com/pasado-fraudulento.htm

Herriaren hustutze prozesua ulertzeko bideek zuten garrantzia hartu behar dugu kontutan. Lehen, Otxate zonaldeko bide nagusiaren ondoan zegoen eta horrek balore estrategikoa ematen zion. Baina XIX. mendearen hasieran bide berria ireki zen, Gasteiz-Guardia Erret bidea. Bide berri hori askoz erosoagoa zen eta bide zaharra berehala baztertuta gelditu zen. Hor hasi zen Otxateren maldanbehera prozesua, isolatuta eta baztertuta gelditu baitzen.https://web.archive.org/web/20150228011823/http://www.ochate.com/el-final.htm

 Bibliografia 
 Antonio Arroyo eta Julio Corral: Ochate, realidad y leyenda del pueblo maldito. Madril: Aguilar, 2007. 
 Lorenzo Fernández Bueno: 99 lugares encantados donde pasar una noche en vela. Bartzelona: Libros Cúpula, Scyla argitaratzaileak, 2014.ISBN: 978-84-480-1940-2.

 Erreferentziak 

 Kanpo estekak 

  Antonio Arroyo idazleak koordinatzen duen web honetan herri honen historia eta balioak jasotzen dira; halaber, haren inguruan sortu diren elezaharrak eta sasihistoria salatzen du era oso dokumentatuan.
   Iker Jiménezek egindako erreportajea.

Kategoria:Trebiñu
Kategoria:Arabako herri hustuak
Kategoria:Parapsikologia
Kategoria:Euskal Herriko erorkiak
Kategoria:Donemiliagako goldean aipatuak